**DODATOK č. 1**

**K ZÁPISNICI Z VYHODNOTENIA SPLNENIA PODMIENOK ÚČASTI A Z ROZHODNUTIA O ZARADENÍ, RESP. NEZARADENÍ ZÁUJEMCOV DO DYNAMICKÉHO NÁKUPNÉHO SYSTÉMU /VYTVORENÉHO DYNAMICKÉHO NÁKUPNÉHO SYSTÉMU**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**Predmet zákazky:** Zabezpečenie nákupu, dodávky a distribúcie elektriny a plynu pre potreby rezortu MZ SR

**Postup**: dynamický nákupný systém uskutočňovaný postupom užšej súťaže

**Označenie v Úradnom**

**vestníku EÚ:** 2022/S 195-552272

**Označenie vo vestníku**

**Verejného obstarávania:** 43034 – MUT, Vestník verejného obstarávania č. 220/2022 zo dňa 11.10.2022

**Dátum spracovania:** 24.11.2022

1. **Zoznam členov komisie**

Neuplatňuje sa.

1. **Zoznam všetkých záujemcov**

|  |  |  |
| --- | --- | --- |
| **P. č.:** | **Obchodné meno/názov záujemcu****Sídlo/miesto podnikania alebo obvyklého pobytu záujemcu** | **Dátum a čas predloženia žiadosti o účasť** |
| 1. | Záujemca č. 1 | 04.11.2022 o 10:53 hod. |
| 2. | Záujemca č. 2 | 07.11.2022 o 09:07 hod. |
| 3.  | Záujemca č. 3 | 24.11.2022 o 10:58 hod. |

1. **Zoznam záujemcov, ktorí nebudú vyzvaní na predloženie ponuky, na rokovanie alebo na dialóg, s uvedením dôvodu**

Neuplatňuje sa.

**Priebeh posúdenia splnenia podmienok účasti**

Zástupcovia verejného obstarávateľa po sprístupnení predloženej žiadosti o účasť záujemcu č. 3, ktorý predložil žiadosť o účasť dňa 24.11.2022 v rámci vyššie uvedeného verejného obstarávania, vyhlásili, že nenastali skutočnosti podľa zákona, pre ktoré by nemohli vykonať vyhodnotenie splnenia podmienok účasti a  rozhodnúť o zaradení, resp. nezaradení záujemcu do vytváraného dynamického nákupného systému.

Zástupcovia verejného obstarávateľa tiež prehlásili, že v zmysle § 23 zákona v predmetnej zákazke nedošlo ku konfliktu záujmov vo vzťahu k záujemcovi č. 3 alebo inej osobe. Rovnako skonštatovali, že nevzniklo ohrozenie nestrannosti a nezávislosti ani nebolo zistené, že by zainteresované osoby mohli ovplyvniť výsledok alebo priebeh procesu tohto obstarávania.

Zástupcovia verejného obstarávateľa posudzovali splnenie podmienok účasti týkajúcich sa osobného postavenia v predmetnom dynamickom nákupnom systéme (ďalej len „DNS“) v súlade s požiadavkami uvedenými v oznámení o vyhlásení verejného obstarávania, súťažných podkladoch a v súlade s príslušnými ustanoveniami zákona.

Osobné postavenie podľa § 32 zákona verejný obstarávateľ posudzoval z dokladov predložených záujemcom, ako aj z údajov uvedených v Zozname hospodárskych subjektov, ktoré vedie Úrad pre verejné obstarávanie nasledovne:

|  |
| --- |
| **Záujemca č. 3****Žiadosť o zaradenie predložená pre obe kategórie DNS** |
| **Osobné postavenie podľa § 32 zákona** | Zápis do zoznamu hospodárskych subjektov zo dňa 27.01.2020, platný do 27.01.2023 |
| **Záver:**  | Záujemca spĺňa podmienky účasti ohľadne osobného postavenia. |

**ZÁVER**

Verejný obstarávateľ skonštatoval, že záujemca č. 3 splnil podmienky účasti ohľadne osobného postavenia a podmienky zaradenia do dynamického nákupného systému pre obe kategórie a z uvedeného dôvodu rozhodol o zaradení tohto záujemcu do zriadeného dynamického nákupného systému pre obe kategórie.

Za verejného obstarávateľa:

Ing. Ondrej Kuruc, PhD., LL.M.

Mgr. Martina Galabová

Mgr. Matúš Novák

Ing. Martina Vetráková